– Разумееце, не такія ўжо ў нас даходы, каб адмовіцца ад жывёлы. Па-першае, мы сябе мясам ды малочнымі прадуктамі забяспечваем удосталь. Па-другое, усё лішняе рэалізуем і маем за гэта дадатковыя грошы. Дык пра памяншэнне і думак не ўзнікала. У нас інкубатар свой ёсць, даільны апарат думаем набыць, участак каля дома вялікі – усім месца хопіць. Любім мы з мужам усялякую жыўнасць, заўсёды хацелі разводзіць. Хлопчыкі растуць, а адпаведна з імі і расходы… Цяжка? Цяжка – гэта калі адзін б’ешся як рыба аб лёд, а калі разам, дык, мне здаецца, і праца больш радасці прыносіць, і вынікі ў наяўнасці.